text: Vej ved at blive skyllet væk
  12 januar 2010 kl. 15.59
  En vej ved det, der er udråbt til et ferieparadis i Hejlsminde, er i fare for at blive skyllet væk.
  De seneste dage hårde vind har gjort grimme ting ved en vej i Hejlsminde.
  Den hårde vind, der stod ind på kysten fra nordøst, fik vandet fra Lillebælt til at skylle ind over høfderne. 
  Vandet underminerede Havnevej, og der var en overgang stor fare for, at vejen ville blive skyllet væk.
  Borgerne i Hejls og Hejlsminde arbejder på en forskønnelse af området, men de mener ikke, det kan realiseres før kommunen er klar med en ordentlig kystsikring.
  Kommunen er gået i gang med at projektere kystsikring af Hejlsminde. 
  Ansatte fra kommunen var i går i Hejlsminde for at se på problemet.
  Vandet har nu har ædt sig så langt ind på kysten, at telefonkabel og gasledning er truet.
  